
ДО
АХМЕД ОСМАНОВ
УЛ. „ЖЕЛЬО ВОЙВОДА“ № 6
ПРЕДСЕДАТЕЛ
НА СС КЪМ КТ „ПОДКРЕПА“
ПРИ СУ „Н. Й. ВАПЦАРОВ“
ГР. СУВОРОВО
ОБЩИНА СУВОРОВО
ОБЛАСТ ВАРНА
                          УВАЖАЕМИ ГОСПОДИН ОСМАНОВ, 
Във връзка с получено писмо с вх. № 0200-1096/04.12.2025 г. в РУО-Варна и изх. № 0503-351/04.12.2025 г. от МОН, с приложен сигнал относно административната, управленска и контролна дейност на директора на СУ „Никола Й. Вапцаров“, гр. Суворово, община Суворово, област Варна, в частта спазване на процедурата по оценка на труда на персонала в училището и изплащане на разходите за транспорт е извършена проверка, за което Ви уведомявам следното: 
1. Проверката е извършена съгласно правомощията на РУО-Варна.
2. От представените документи от  директора на училището е видно, че липсва познаване  на процедурите по Наредба № 4 от 20 април 2017 г. за нормиране и заплащане на труда, не е осъществен  контрол от страна на директора на училището и не се е отчело познаване на прилагане на нормите от персонала в училището по извършване на оценка на труда на персонала, което е довело до нарушение и засяга правото на справедливо възнаграждение на персонала от училището.
3. Нарушение на принципите за публичност, обективност и прозрачност при управлението на образователната институция, установени в ЗПУО и подзаконовите актове по прилагането му. Ограничено е правото на защита на персонала, тъй като лишаването им от информация за оценката на труда им не им позволява да възразят, да поискат корекция или да защитят правата си по законоустановения ред.
4. Протоколът от работата на комисията е издаден с дата 23.10.2025 г., сумите по извършената оценка са изплатена на 30.10.2025 г., а картите на 95 % от персонала са предоставени за запознаване на 04.11.2025 г., с което не е дадена възможност за възражение и реализиране на правата на персонала.
5. Прави впечатление, че Вие не сте подписали картата си, но тя е връчена от комисия или длъжностно лице, които са отразили информираността по поставената оценка за положения труд. Въпреки този факт, нарушение на процедурата и дейностите по оценка на труда на педагогическите специалисти е отчетена от проверяващите екскерти.  Този факт е отразен от страна на директора на училището и сте получили отговор, но същият е бил в установено вече нарушение на процедурите.
6. По време на проверката са установени допуснати технически грешки по отделни оценъчни карти на персонала.
7. По отношение на твърдението за неспазване на срока за изплащане на сумите за транспортни разходи съгласно Наредба № 1 се е установило, че в училището няма заповед или вътрешни правила  за начина на отчитане, контрол и изплащане на тези суми на персонала. В един от документите се твърди, че забавянето на плащането на разходите за транспорт са поради, не отчитане от всички служители за периода. Към момента на проверката в училището е нямало действащ служител на длъжност „Главен счетоводител“, за да се установят причините за неизплащане на сумите и начина на отчитане на тези суми, включително и по системата за „Двоен счетоводен подпис“. 
Предвид горното Ви информирам, че на директора на училището са дадени задължителни предписания относно нарушение на процедурата по оценка на труда на персонала в училището и изплащане на сумите за транспортни разходи. Друг важен момент е персонала в училището да бъде запознат с установените норми, с цел по-голяма прозрачност при процесите и правата им по тези теми. 
С УВАЖЕНИЕ, 
Д-Р ИРЕНА РАДЕВА
НАЧАЛНИК НА РУО-ВАРНА

